als_Latn dik_Latn sag_Latn
Vetëm përpara disa muajsh, ka qenë presidenti Ardjan Takaj që me të drejtë vuri në dukje mungesën e sportdashësve në shkallët e stadiumit dhe në fakt, diçka ndryshoi vitin që lamë pas. Por duke filluar qysh dje, duhet thënë se “epidemia” e mungesës së tifozëve korçarë në shkallët e stadiumit është rikthyer sërish. Ku janë tifozët korçarë? Përse dje në Korçë nuk kanë qenë më shumë se 1 mijë sportdashës? Po ultrasit e shumtë që mbushnin tribunën “C” ku ishin dje ndaj Vllaznisë? Të gjitha këto pyetje sigurisht që duan një përgjigje, pasi është e pajustifikueshme që një skuadër kampione me plot 9 pikë më shumë nga ndjekësit në vetëm 17 javë të ketë kaq pak tifozë që e përkrahin. Ky është viti i katërt që Skënderbeu ka si objektiv titullin kampion dhe nëse Skënderbeu do të ishte ekip i ndonjë qyteti tjetër si, Shkodër, Vlorë, apo edhe Tiranë e Partizanin, padiskutim që shkallët do të ishin plot e përplot. Sipas tifozërisë korçare, mungesa e tyre dje në Korçë ka ardhur për shkak të temperaturave të ulëta që kanë shkuar deri në -4 gradë. Por tifozi asnjëherë nuk duhet të trembet nga temperaturat, pasi jo më kot, tifozëria korçare ka edhe emrin “Ujqërit e Dëborës”. Përse “Ujqërit” janë trembur nga i ftohti? Në fakt, dje në orarin e ndeshjes lokalet në Korçë kanë qenë të mbushura plot e përplot dhe tifozët kanë menduar që sa të ngrijnë së ftohti në stadium, më mirë ta shikonin ndeshjen në lokal. Por kjo nuk është zgjidhje, aq më tepër që dje nën temperaturat e ulëta e kanë ndjekur ndeshjen e Takaj dhe Zeqo, dy njerëzit që kanë dhënë para pafund dhe kanë investuar me gjithë zemër që të ngrinin këtë Skënderbe kaq lart sa ç’është. Korçarët, ka deklaruar presidenti Ardjan Takaj përpara disa kohësh, janë “ngopur” me trofe por mungesa e djeshme në shkallët e stadiumit “Skënderbeu” ka qenë e pajustifikueshme. Përveç disa ultrasve të zakonshëm, të tjerët kanë qëndruar në shtëpi apo në lokal, çka nuk i ka hije një tifozi të ekipit kampion. Tifozë korçarë, zgjohuni, pasi pak të jepet mundësia të shpallesh kaq herë kampion radhazi dhe ju e kini luksin, por po qëndroni larg Skënderbeut! Turp, vërtetë turp për korçarët, që dje e “tradhëtuan” Skënderbeun me vetëm 1 mijë tifozë në stadium, më pak se edhe në kohët kur Skënderbeu luante në Kategorinë e Dytë. Zgjohuni, “Ujqër”!
Hap kampioni, por ku janë tifozët!?0
Share.
als_Latn als_Latn eng_Latn